als_Latn dik_Latn sag_Latn
Nënkryetari Kikaj në ligjëratën e tij u përqendrua rreth funksionimit të vetëqeverisjes lokale, duke folur kryesisht për Komunën si njësi themelore e vetëqeverisjes.
Ai foli për funksionet e Komunës, për përgjegjësitë e organeve të saj, mënyrën e zgjedhjes, format e pjesëmarrjes së qytetarëve në diskutime dhe vendimmarrje në procesin e ushtrimit të pushtetit lokal, si atij rregullues, po ashtu edhe ekzekutiv.
Pas përfundimit të ligjëratës nënkryetari Kikaj ka bashkëbiseduar në lidhje me këto çështje, kurse nxënësit shtruan edhe pyetje të ndryshme për nënkryetarin e Komunës.
Ligjërata të tilla në këtë qendër edukative-arsimore janë mbajtur edhe më parë, por me tema të tjera, si për çështjet e biznesit, për shëndetin, por edhe për fushat e tjera me interes për shoqërinë ku kanë ligjëruar personalitete të specializuara në fushat adekuate.
als_Latn als_Latn als_Latn als_Latn